ישראל גויכברג

ישראל גוֹיכְבֶּרג (בכתיב יידי: גויכבערג; 1 בינואר 1894, חוטין, בסרביה – 1970, ניו יורק) היה משורר יידי, עורך ומחנך.

קורות חיים
גויכברג נולד בחוטין שבבסרביה (כיום אוקראינה) בשנת 1894 למשפחת חזנים. הוא למד ב"חדר מתוקן", והשלים לימודיו אצל מורים פרטיים. לאחר סיום הגימנסיה בקמניץ-פודולסקי יצא ללימודי רוקחות, והגיע לדרגת עוזר לרוקח. בשנת 1913, כשהיה בן 19, היגר לארצות הברית, השתקע בבוסטון, השלים קורס בהנדסה ופתח בית ספר יהודי בלשון יידיש.

בשנת 1926 עבר גויכברג לעיר ניו יורק, שם חי עד לפטירתו ב-1970. בניו יורק הצטרף כמורה לרשת החינוך על שם שלום עליכם. בצד עבודתו בהוראה עסק כל ימיו בכתיבת שירת יידיש, ממנה גם שירה לילדים, ובעריכת עיתוני ילדים. בין השאר הקים וערך במשך שנים רבות את עיתון הילדים "קינדער זשורנאַל" ('עיתון הילדים').

שיריו של ישראל גויכברג הם שירי חגים ומועדים יהודיים, שירי לאום ומשחק. אחדים מהם הולחנו ונפוצו בקהילות יהודיות בעולם; שירו "שלושה ילדים" תורגם על ידי נחמה הנדל ואוריאל אופק ובוצע על ידי נחמה הנדל.

גויכברג פרסם כמה עשרות כרכים של יצירתו, וכן אנתולוגיות ומבחרי שירה.
לעברית לא תורגמה יצירתו כלל.

קישורים חיצוניים
 כתביו של ישראל גויכברג בארכיון האינטרנט

משוררים כותבי יידיש
משוררי ילדים כותבי יידיש
משוררי ילדים אמריקאים
אנשי חינוך יהודים אמריקאים
עורכי עיתונים יהודים
יהדות חוטין
עורכי עיתונים אמריקאים
עיתונאי ילדים ונוער כותבי יידיש
עיתונאי ילדים ונוער אמריקאים
סופרים יהודים אמריקאים
אמריקאים שנולדו ב-1894
אמריקאים שנפטרו ב-1970